PepsiCo

A PepsiCo Inc. amerikai élelmiszer-, snack- és italgyártó vállalat, központja az Egyesült Államokban, New York államban, Purchase-ben található. 1965-ben alakult a Pepsi-Cola Company és a Frito-Lay Inc. egyesülésével. 2004-ben 143 000 embert foglalkoztatott világszerte. Fő területe az élelmiszer- és üdítőital-gyártás, legismertebb termékei a Coca-Cola riválisaként ismert Pepsi, a Mirinda, a 7up, a Lay's és a Doritos. A PepsiCo 2024-ben közel 92 milliárd dolláros nettó árbevételt ért el. Története Kezdetek Caleb D. Bradham gyógyszerész az észak-karolinai New Bern városában Bradham Drug Company nevű gyógyszertárában a szénsavas víz, cukor, vanília, kóla olajok és mogyorók kombinációival kísérletezett. Az egyik ilyen vegyületet, amely a legjobb ízűnek bizonyult, a saját nevének alapján Brad’s Drinknek nevezte le és a patikájában kezdte árulni, Az ital nevét 1898-ben megváltoztatták, ekkor az új nevet a pepszinből eredeztették, amely a készítmény egyik fő összetevője. Az ital így kapta a Pepsi nevet. A későbbiekben emésztést elősegítő szerként ismertették meg a közönséggel. Bradham 1904-ben a gyártásra vonatkozó engedélyt eladta egy palackozó üzemnek, mert már nem tudta kielégíteni a megnövekedett keresletet. Az ezt követő hat évben már kétszázötvenre emelkedett s gyártók száma, és 75 600 liter kólát adtak el Amerikában, Kanadában és Mexikóban. A kezdeti sikeres évek után azonban 1923-ban csődbe jutott a Pepsi-Cola, amelynek oka az volt, hogy első világháború alatt bevásároltak a cukorból, az árának emelkedésére számítva. A cukor ára azonban nagyot zuhant, így veszteség keletkezett. A Coca-Colának felajánlották megvételre a céget, de nem kellett. Majd Charles G. Guth üzletember vette meg a vállalatot és megalapította a Pepsi-Cola Company-t. A világ első rádióban megjelenő zenei reklámja szintén ezen időben volt a Pepsitől. A vállalat vezetésében Guth helyét 1938-ban Walter Mack vette át, akinek időszakában először haladták meg az eladások a Coca-Coláét, ehhez hozzájárult az is, hogy megcélozta a fekete lakosságot. A cég történetéhez hozzátartozik egy másik amerikai, Herman W. Lay volt, aki memphisi otthonában egykor saját fejlesztésű receptje alapján gyártani kezdte különleges burgonyachipseit, illetve Elmer Doolin, aki egy újféle snacket, a kukoricachipset találta ki San Antonióban.A három üzletember által létrehozott vállalkozások évtizedekig egymástól függetlenül működtek. 1961-ben azonban a két chipsgyártó, a Frito Company és a H. W. Lay & Company egyesülésével megszületett a Frito-Lay. PepsiCo 1965 A Pepsi-Cola 1965-ben összeolvadt a sós snacket gyártó Frito Lay-jel, mellyel létrejött egy új cég, egy igazi élelmiszeripari óriás, amelynek neve a PepsiCo. Az azóta eltelt közel negyven évben a PepsiCo a világ egyik legnagyobb fogyasztási cikkeket gyártó vállalatbirodalma lett. A vállalat üdítőital- és snackmárkái a föld szinte minden pontján, több mint százkilencvenöt országban kaphatók. A Pepsi továbbra is elkötelezett a jó minőségű, a fogyasztók által kedvelt termékek fejlesztése, előállítása és forgalmazása iránt. Ez a PepsiCo világraszóló sikerének titka. A PepsiCo az elmúlt évtizedben különösen sikeres éveket tudhat maga mögött. Szárnyalását annak köszönheti, hogy legfőbb riválisánál jóval hamarabb kezdte szélesíteni kínálatát, elsősorban a fogyasztók által egyre inkább preferált, az egészséges életmódhoz illeszkedő termékekből. A két nagy kólaóriás útja 2000-ben vált látványosan ketté, amikor a PepsiCo megvásárolta a Gatorade sportitalt, és a világ legnépszerűbb sportitalává tette. Az amerikai sportitalfogyasztás nyolcvan százalékát például ez a termék adja. Ugyancsak jelentős előnnyel vezet Tropicana márkája a világ gyümölcslevei között és a Lipton Ice Tea család a jeges teák piacán. A PepsiCo forgalmának ma már mindössze húsz százaléka származik a kóla, illetve más szénsavas üdítőitalok értékesítéséből, bevételének nyolcvan százalékát ugyanis a vásárlók által egyre jobban keresett egyéb ital- és élelmiszermárkák adják. 1997-ig tulajdonában volt a KFC (Kentucky Fried Chicken), a Pizza Hut és a Taco Bell, de ezen gyorsétteremláncokat kiszervezték, és Tricon Global Restaurants néven új vállalattá alakultak. (Ezt a vállalatot ma már Yum! Brands-nek hívják.) Külföldi terjeszkedések A Pepsi-Cola Company már az 1930-as években terjeszkedett, első körben Kanadába, és Mexikóba. Az Egyesült Államokon kívüli először 1934-ben vezették be Kanadában, Montrealban egy palackozóüzemet is nyitottak. Néhány további példa: A Fülöp-szigeteken 1946-ban az Egyesült Államokból importálták az italokat, majd 1947-ben Quezon Cityben megépült az első palackozóüzem. Brazíliába 1950-ben kedte az értékesítést, majd két évvel később az első engedélyezett gyár Porto Alegre-ben is megépült. Az 1980-as években lett kiterjedt hálózata a nagyvárosi központokra. Dél-Afrikában már 1948-ban megjelent, de 1985-ben elhagyta az országot, hogy tiltakozzon az apartheid ellen. Miután Mandela 1994-ben elnök lett, a cég visszatért. Az Egyesült Királyságban a kólát 1953-tól értékesítik. A PepsiCo.1966-ban belépett Japánba és Kelet-Európába is. 1967-ben megállapodást kötöttek a román hatóságokkal, amely alapján szénsavas kólaitalokat szállítottak a román piacra, és cserébe román bort kaptak. Magyarországon 1971. február 23-án palackozták az első Pepsi-Colát, a Fővárosi Ásványvíz és Jégipari Vállalatnál. A lengyel piacra 1972-ben,. míg a Szovjetunióba 1972-ben lépett be. A Szovjetunióba történt belépés 1959-ben a Moszkvában megtartott Amerikai Nemzeti Kiállításon az Egyesült Államok termékeket mutatott be, a Pepsi is képviseltette magát. Az esemény a hidegháborús helyzet alatt történt, ezért sok amerikai vállalkozás, köztük a Coca Cola, óvakodott attól, hogy termékeit a Szovjetunióhoz társítsa. A rendezvényen Nixon amerikai alelnök Nyikita Hruscsovval is megkóstoltatta az üdítőitalt. Don Kendall, aki a karrierjét egy Pepsi-Cola üzem palackozósorán kezdte, 1963-ban 42 évesen a vállalat vezérigazgató lett. Ezen időben még a Coca-Cola uralta az európai üdítők piacát, mivel a második világháború alatt az amerikai hadsereg mindenhová elvitte a kólát. Ennek eredményeként Kendall érintetlen piacokat keresett, ahol a Pepsi megvethette a lábát. Hat év alatt megduplázta a vállalat nemzetközi jelenlétét, és 60 országról közel 120-ra bővítette hálózatát. Az amerikai és a szovjet közötti diplomáciai kapcsolatok 1960-ban újra lecsökkentek, így csak 1971-től került sor a Szovjetunióban a Pepsi gyártására és értékesítésére. Egy 1972-ben kötött megállapodás alapján a Coca-Colát 1985-ig kizárták a piacról. A szovjet valutát, a rubelt nem lehetett átváltani, ezért a fizetés megoldására a két fél bartermegállapodást kötött, ahol a szovjetek a Pepsijükért vodkával fizettek. A kólaszirupot külföldről szállították, de a palackozás helyben történt. A New York Times szerint a Szovjetunióban az üdítő volt az első kapitalista termék. 1985-re már 16 helyi üdítőgyártó üzemet épített ki. Az első fizetett reklámokat 1988-ban a Pepsi sugározta. Érdekesség, hogy a vodka után bartertermékként 1989 tavaszán a Pepsihez került 17 tengeralattjáró és 3 hadihajó, amelyek bontásra voltak ítéltvé, már ki voltak vonva. Az értéke 3 milliárd dollár volt. A későbbikben egy norvég üzemben szétbontották ezeket. Aztán a 90-es évek elején a Coca Cola elkezdte elárasztani a volt sovjet piacot termékével. Az orosz piac 2021-ben Oroszország volt a Pepsi harmadik legnagyobb piaca az Egyesült Államok és Mexikó után. A vállalat bevételének 5%-a (azaz 4,1 milliárd dollárt) származott onnan. A PepsiCo az ukrajnai inváziót követően bejelentette, hogy beszünteti a reklámtevékenységet és egyes italok gyártását Oroszországban, miközben továbbra is engedélyezi az "alapvető" termékek, például az anyatej-helyettesítő tápszerek és a bébiételek értékesítését 2022 szeptemberére leállították a Pepsi, a 7UP és a Mountain Dew gyártását, majd különböző neveken kezdte el gyártani ezeket az italokat. A cég Oroszországban maradt, ahol 2025-ben 19 üzemet működtetett. A globális terjeszkedés folytatása A két nagy ázsiai ország közül a kínai piacra lépése 1981-ig vezethető vissza, amikor a reformok és a nyitás révén partnerségre lépett a Shenzhen Canneryvel, és megalapították a Shenzhen Yule Soda Factory-t, amely a PepsiCo első termelővállalata volt Kínában. Indiába csak 1989-ben jelent meg. Miután az az Egyesült Államok Vietnammal szembeni embargóját feloldotta, 1994-ben belépett az ottani piacra is. A PepsiCo főbb piacai a 2020-as évek közepén az Egyesült Államok, Európa, Ázsia és Latin-Amerika. A vállalat további 100 területre tervezi kiterjeszteni globális jelenlétét, ezek között szerepel az afrikai, közel-keleti és ázsiai feltörekvő piacok. Vállalatirányítás A PepsiCo jelenlegi vezetőtestületének tagjai: Zein Abdalla, Saad Abdul-Latif, John Compton, Massimo D'Amore, Eric J. Foss és Indra K. Nooyi elnök. Előző vezérigazgatók John Sculley Donald M. Kendall Wayne C. Calloway Steven Reinemund Minősítés A PepsiCo a Human Rights Campaign (magyarul: Emberi Jogok Kampány) Corporate Equality Index-én (magyarul: Vállalati Egyenlőségi Index) 100%-os minősítést kapott. A PepsiCo védjegyei (vastagon a Magyarországon is forgalmazott termékek) Aquafina Evervess Fiesta Frawg Fruko Gatorade Kas Manzanita Sol Mirinda Mountain Dew Mug Root Beer Paso de los Toros Pepsi Quaker Oats Radical Fruit Shani Sierra Mist Slice SoBe Teem Tropicana Walkers Yedigun Együttműködésben forgalmazott termékek (vastagon a Magyarországon is forgalmazott termékek) 7 Up (nemzetközi forgalmazás) Frappuccino Starbucks DoubleShot Mandarin (licenc) D&G (licenc) Lipton Brisk Lipton Ice Tea Dole gyümölcslevek és gyümölcsitalok (licenc) Sunny Delight (a PepsiCo gyártja a Procter & Gamble számára) Dr Pepper Leállított termékek All Sport: A Pepsi válasza a gyorsan növekvő sportitalok piacán az All-Sport szénsavas üdítőital volt. A riválisok, a Gatorade és a Powerade ezzel szemben nem tartalmaztak szénsavat. A Quaker Oats 2001-es felvásárlásával (ehhez a csoporthoz tartozott a Gatorade is) az All Sports feleslegessé vált, így gyártását leállították. FruitWorks: Eper-sárgadinnye, őszibarack-papaya, mandarin-citrom, alma-málna és piros limonádé ízekben gyártották. Másik két változatát, a vérnarancs, illetve guajáva bogyó ízesítésűt csak Hawaii-n forgalmazták. Josta: 1995-ben indult Kona: 1997-ben indult Mazagran: 1995-ben indult Patio: termékcsalád az 1960-as évek végén Smooth Moos: 1995-ben indult Storm: 1998. március 15-én indult a Sierra Mist felváltásával Matika: 2001 augusztusában indult tea/üdítőital, nádcukorral és ginzenggel, Dragonfruit Potion, Magic Mombin, Mythical Mango, Rising Starfruit, Skyhigh Berry fantázianevű ízesítésekkel. Mr. Green (Sobe) Étteremláncok A PepsiCo tulajdonához tartozott számos étteremlánc is. Egészen az 1997-es üzleti évig, amikor is a legtöbbet eladta, míg néhányukat kiszervezte egy külön cégbe, a Tricon Global Restaurants-ba (mai nevén Yum! Brands). California Pizza Kitchen (megvéve: 1992, eladva az alapítónak: 1997) Chevys Fresh Mex (megvéve: 1993. augusztus, eladva: 1997. május (a J. W. Childs Equity Partners-nek) D'Angelo Sandwich Shops (eladva: 1997. augusztus (a Papa Gino's-nek) East Side Mario's (megvéve: 1993. december, eladva 1997 eleje (a Marie Callender's-nek) Hot'n Now (megvéve: 1990, eladva: 1997) KFC (Kentucky Fried Chicken) (megvéve: 1986. október (a RJR Nabisco-tól), kiszervezve: 1997. október) Taco Bell (megvéve: 1978, kiszervezve: 1997. október) Pizza Hut (megvéve: 1977, kiszervezve: 1997. október) Jegyzetek További információk PepsiCo honlapja (angolul) Pepsi cola.lap.hu - linkgyűjtemény